CELEX: 62013TN0201
Language: et
Date: 2013-04-12 00:00:00
Title: Kohtuasi T-201/13: 12. aprillil 2013 esitatud hagi — Rubinum versus komisjon

8.6.2013   
            
            
               ET
            
            
               Euroopa Liidu Teataja
            
            
               C 164/21
            
         12. aprillil 2013 esitatud hagi — Rubinum versus komisjon
   (Kohtuasi T-201/13)
   2013/C 164/37
   Kohtumenetluse keel: saksa
   
      Pooled
   
   
      Hageja: Rubinum, SA (Rubí, Hispaania) (esindajad: advokaadid C. Bittner ja P.-C. Scheel)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada tühiseks komisjoni rakendusmäärus (EL) nr 288/2013;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja sisuliselt järgmised väited.
   
               1.
            
            
               Määruse (EÜ) nr 1831/2003 (1) artikli 13 lõike 2 rikkumine
               Sellega seoses väidab hageja, et vaidlustatud määrus tugineb eelkõige määruse nr 1831/2003 artikli 13 lõikel 2 ja selle sätte tingimused ei ole käesolevas asjas täidetud. Ta viitab eelkõige sellele, et vaidlustatud määrus tugineb üksnes oletustele ja tegelikult ei ole ei antibiootikumide resistentsuse ülekandumine ega toksiinide teke asjaomase tootmise kaudu konkreetselt tuvastatud.
            
         
               2.
            
            
               Määruse nr 1831/2003 artikli 9 lõike 1 rikkumine
               Siinkohal väidab hageja, et komisjon oleks pidanud hageja taotluse osas, mis esitati määruse nr 1831/2003 artikli 10 lõike 2 alusel koostoimes artikliga 7, langetama otsuse sama määruse artikli 9 lõike 1 alusel.
            
         
               3.
            
            
               Määruse nr 1831/2003 artikli 5 lõike 2 rikkumine
               Hageja leiab siinkohal, et ta oli tõendanud mitmes loamenetluses sobivalt ja piisavalt, et tema toodetud söödalisand ei avaldada vastavalt määruse nr 1831/2003 artikli 5 lõikele 2 kahjulikku mõju inimese või looma tervisele ega keskkonnale. Ka ei ole komisjon ja EFSA neid väiteid ümber lükanud.
            
         
               4.
            
            
               Määruse (EÜ) nr 178/2002 (2) artikli 6 rikkumine
               Siinkohal väidab hageja sisuliselt, et vaidlustatud määrusele ei ole tehtud korralikku ja täielikku riskianalüüsi.
            
         
               5.
            
            
               Määruse nr 178/2002 artikli 7 lõike 2 rikkumine
               Hageja leiab sellega seoses muu hulgas, et komisjon ei saa vaidlustatud määrust õigustada ka määruse nr 178/2002 artiklist 7 tuleneva ettevaatuspõhimõttega. Ka leiab ta, et vaidlustatud määrus rikuks isegi ettevaatuspõhimõtet arvestades määruse nr 178/2002 artikli 7 lõike 2 nõudeid.
            
         
               6.
            
            
               Liidu õiguse üldpõhimõtete rikkumine
               Siinkohal heidab hageja ette, et rikutud on õigust olla ära kuulatud ning õiglase kohtumenetluse ja proportsionaalsuse põhimõtteid.
            
         
               7.
            
            
               Määruse nr 1831/2003 artikli 19 rikkumine
               Siinkohal heidetakse ette, et komisjon ei pidanud kinni määruse nr 1831/2003 artiklis 19 ette nähtud kahekuulisest tähtajast EFSA otsuse või volituste kasutamata jätmise läbi vaatamiseks ja tegi otsuse hageja taotluse osas läbi vaadata EFSA arvamus alles pärast vaidlustatud määruse vastuvõtmist.
            
         
      (1)  Euroopa Parlamendi ja nõukogu 22. septembri 2003. aasta määrus (EÜ) nr 1831/2003 loomasöötades kasutatavate söödalisandite kohta (ELT L 268, lk 29; ELT eriväljaanne 03/04, lk 238).
   
      (2)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, lk 1; ELT eriväljaanne 15/06, lk 463).